ข้อบัญญัติองค์การบริหารส่วนตำบลเมืองคงข้อบัญญัติองค์การบริหารส่วนตำบลเมืองคงเรื่อง การขุดดิน ถมดินและการขนย้ายดินพ.ศ. ๒๕๕๐[๑] โดยที่เป็นการสมควรให้มีข้อบัญญัติว่าด้วยการขุดดิน ถมดิน และการขนย้ายดิน พ.ศ. ๒๕๕๐ อาศัยอำนาจตามความในมาตรา ๗วรรคสอง แห่งพระราชบัญญัติการขุดดินและถมดิน พุทธศักราช ๒๕๔๓องค์การบริหารส่วนตำบลเมืองคงจึงตราข้อบัญญัตินี้ไว้โดยความเห็นชอบจากสภาองค์การบริหารส่วนตำบลเมืองคงและโดยความเห็นชอบจากนายอำเภอราศีไศลดังต่อไปนี้ข้อ๑ ข้อบัญญัติฉบับนี้เรียกว่า ข้อบัญญัติองค์การบริหารส่วนตำบลเมืองคงเรื่อง การขุดดิน ถมดิน และการขนย้ายดิน พ.ศ. ๒๕๕๐ข้อ๒ ข้อบัญญัติฉบับนี้ให้ใช้บังคับในเขตองค์การบริหารส่วนตำบลเมืองคงข้อ๓ ให้ข้อบัญญัตินี้มีผลใช้บังคับเมื่อได้ประกาศ ณ ที่ทำการองค์การบริหารส่วนตำบลเมืองคงแล้วภายในเจ็ดวันข้อ๔ ในข้อบัญญัตินี้ดิน หมายความรวมถึง หิน กรวด ทรายและอินทรียวัตถุต่าง ๆ ที่เจือปนกับดินพื้นดิน หมายความว่าพื้นผิวของที่ดินที่เป็นอยู่ตามสภาพธรรมชาติขุดดิน หมายความว่า การกระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อบ่อดิน หมายความว่า แอ่ง บ่อ สระหรือช่องว่างใต้พื้นดินที่เกิดจากการขุดถมดิน หมายความว่า การกระทำใด ๆต่อดินหรือพื้นดินเพื่อให้ระดับดินสูงขึ้นกว่าเดิมเนินดิน หมายความว่า ดินที่สูงขึ้นกว่าระดับพื้นดินโดยการถมดินแผนผังบริเวณ หมายความว่า แผนที่แสดงสภาพของที่ดินที่ตั้ง และขอบเขตของที่ดินที่จะขุดดิน หรือถมดินรวมทั้งที่ดินและสิ่งปลูกสร้างที่อยู่ข้างเคียงรายการ หมายความว่าข้อความชี้แจงรายละเอียดเกี่ยวกับชนิดดิน ความลึกของบ่อดินที่จะขุดดินหรือความสูงของเนินดินที่จะถมดินความลาดเอียงบ่อดินหรือเนินดินระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่นวิธีป้องกันการพังทลายของดินหรือสิ่งปลูกสร้างและวิธีการในการขุดดินหรือถมดินขนย้าย หมายความว่าการขนย้ายดินที่เกิดจากการขุดดินเจ้าพนักงานท้องถิ่น หมายความว่านายกองค์การบริหารส่วนตำบลเมืองคงหรือผู้ที่ได้รับการแต่งตั้งโดยทำเป็นคำสั่งให้ปฏิบัติการแทนตามข้อบัญญัตินี้ข้อ๕ ห้ามผู้ใดทำการขุดดิน ขนย้ายหรือถมดินบริเวณเขตองค์การบริหารส่วนตำบลเมืองคงเว้นแต่จะได้รับใบอนุญาตจากเจ้าพนักงานท้องถิ่นขององค์การบริหารส่วนตำบลเมืองคงแล้วข้อ๖ การขุดดินและถมดินให้มีความสัมพันธ์ของความลาดเอียงของบ่อดินหรือเนินดินไม่น้อยกว่า ๑ ต่อ ๒ข้อ๗ ผู้ใดที่จะถมดินต้องหาวิธีการป้องกันการพังทลายของดิน หรือสิ่งปลูกสร้างไม่ให้รบกวนหรือก่อเหตุเดือดร้อนแก่ที่ดินข้างเคียงข้อ๘ ผู้ใดประสงค์จะทำการขุดดิน ขนย้ายหรือถมดิน ต้องกำหนดวิธีการให้ความคุ้มครอง และความปลอดภัยแก่คนงานและบุคคลภายนอกข้อ๙ ผู้ใดประสงค์ที่จะขุดดินโดยมีความลึกจากระดับพื้นดินเกิน๓ เมตร หรือมีพื้นที่ปากบ่อดินเกิน ๑๐,๐๐๐ ตารางเมตรหรือความลึกหรือพื้นที่ตามที่เจ้าพนักงานท้องถิ่นประกาศกำหนด ให้มาแจ้งต่อเจ้าพนักงานท้องถิ่นโดยทำตามแบบที่เจ้าพนักงานท้องถิ่นกำหนดโดยยื่นเอกสารแจ้งข้อมูลตามที่เจ้าพนักงานท้องถิ่นกำหนดข้อ๑๐ การขุดบ่อน้ำใช้ที่มีพื้นที่ปากบ่อไม่เกิน๔ ตารางเมตร ผู้ขุดดินไม่ต้องแจ้งต่อเจ้าพนักงานท้องถิ่นข้อ๑๑ การขุดดินโดยมีความลึกจากระดับพื้นดินไม่เกิน๓ เมตร เมื่อจะขุดดินใกล้แนวเขตที่ดินของบุคคลอื่น ในระยะน้อยกว่า ๒เท่าของความลึกของบ่อดินที่จะขุดดินผู้ขุดดินต้องจัดการป้องกันการพังทลายของดินตามวิสัยที่วิญญูชนควรกระทำข้อ๑๒ ในการขุดดิน ถ้าพบโบราณวัตถุศิลปวัตถุ ซากดึกดำบรรพ์ หรือแร่ธาตุที่มีคุณค่าทางเศรษฐกิจหรือทางการศึกษาทางด้านธรณีวิทยา ให้ผู้ขุดดินหยุดขุดดินในบริเวณนั้นไว้ก่อนแล้วรายงานให้เจ้าพนักงานท้องถิ่นทราบภายใน ๒๔ วัน นับแต่วันที่พบและให้เจ้าพนักงานท้องถิ่นแจ้งให้กรมศิลปากร หรือกรมทรัพยากรธรณีวิทยา แล้วแต่กรณีทราบข้อ๑๓ ผู้ใดประสงค์จะถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่เนินดินไม่เกิน ๒,๐๐๐ ตารางเมตรหรือพื้นที่ตามที่เจ้าพนักงานท้องถิ่นประกาศกำหนดต้องจัดให้มีการระบายน้ำเพียงพอที่จะไม่ก่อให้เกิดความเสียหายความเดือดร้อนแก่เจ้าของที่ดินที่อยู่ข้างเคียงหรือบุคคลอื่นการถมดินที่มีพื้นที่เกิน๒,๐๐๐ ตารางเมตร หรือมีพื้นที่เกินกว่าที่เจ้าพนักงานท้องถิ่นประกาศกำหนดนอกจากจะจัดให้มีรางระบายน้ำตามวรรคหนึ่งแล้วต้องมาแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดข้อ๑๔ ผู้ใดได้รับความเสียหายหรือมีเหตุอันควรเชื่อได้ว่าอาจได้รับความเสียหายจากการขุดดินขนย้าย หรือถมดิน มีสิทธิร้องขอต่อเจ้าพนักงานท้องถิ่นให้หยุดการขุดดินหรือถมดินนั้นได้ข้อ๑๕ พนักงานเจ้าหน้าที่มีอำนาจเข้าไปตรวจสอบสถานที่ที่มีการขุดดินหรือถมดินนั้นได้ในระหว่างเวลาพระอาทิตย์ขึ้นจนถึงพระอาทิตย์ตกดินหรือในระหว่างเวลาทำการ และให้ผู้ขุดดินหรือผู้ถมดินหรือตัวแทน หรือเจ้าของที่ดิน อำนวยความสะดวกให้ตามสมควรข้อ๑๖ ในกรณีที่พนักงานเจ้าหน้าที่เห็นว่าการขุดดิน ขนย้ายหรือการถมดินได้ก่อหรือกระทำให้เกิดความเสียหายต่อทรัพย์สินของบุคคลอื่น ให้พนักงานเจ้าหน้าที่รายงานต่อเจ้าพนักงานท้องถิ่นให้มีคำสั่งให้ผู้ขุดดิน ผู้ถมดิน หรือเจ้าของที่ดินหยุดการขุดดินหรือการถมดินหรือจัดการป้องกันความเสียหายที่อาจเกิดขึ้น หรือจัดการแก้ไขการขุดดินหรือการถมดินนั้น แล้วแต่กรณี และให้เจ้าพนักงานท้องถิ่นมีอำนาจออกคำสั่งเป็นหนังสือตามที่เห็นว่าจำเป็นเพื่อป้องกันหรือระงับความเสียหายนั้นได้ข้อ๑๗ ในกรณีที่มีเหตุฉุกเฉินให้พนักงานเจ้าหน้าที่มีคำสั่งเป็นหนังสือ ให้ผู้ขุดดิน ขนย้าย หรือถมดินหรือเจ้าของที่ดินหยุดการขุดดิน ขนย้าย หรือการถมดินหรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือการถมดินนั้น ตามที่เห็นว่าจำเป็นได้ข้อ๑๘ ผู้ขุดดิน ขนย้าย หรือถมดินหรือเจ้าของที่ดิน ผู้ใดไม่พอใจคำสั่งของเจ้าพนักงานท้องถิ่นให้มีสิทธิอุทธรณ์คำสั่งดังกล่าวต่อผู้ว่าราชการจังหวัดได้ภายใน ๓๐ วันนับแต่วันที่ได้รับทราบคำสั่งนั้นข้อ๑๙ ผู้ใดทำการขุดดิน ขนย้ายหรือถมดิน โดยไม่ปฏิบัติตามข้อบัญญัตินี้ ให้ได้รับโทษตามที่กฎหมายกำหนดข้อ๒๐ ผู้ใดขุดดินหรือถมดินอันมีลักษณะที่ต้องแจ้งต่อเจ้าพนักงานท้องถิ่นตามข้อบัญญัตินี้ก่อนวันที่ข้อบัญญัตินี้มีผลใช้บังคับให้ดำเนินการตามข้อบัญญัตินี้ภายในสิบห้าวันนับแต่วันที่ข้อบัญญัตินี้มีผลบังคับข้อ๒๑ ค่าธรรมเนียมและค่าใช้จ่ายในการขุดดินขนย้าย หรือการถมดิน ให้เป็นไปตามที่กำหนดในข้อบัญญัตินี้ข้อ๒๒ ให้นายกองค์การบริหารส่วนตำบลเมืองคงเป็นผู้รักษาการให้เป็นไปตามข้อบัญญัตินี้ประกาศ ณ วันที่ ๑๘มิถุนายน พ.ศ. ๒๕๕๐กิตติศักดิ์ แซ่จึงนายกองค์การบริหารส่วนตำบลเมืองคง[เอกสารแนบท้าย]๑.บัญชีอัตราค่าธรรมเนียมและค่าใช้จ่ายในการขุดดิน ถมดิน และการขนย้ายดิน พ.ศ. ๒๕๕๐(ดูข้อมูลจากภาพกฎหมาย)หมายเหตุ :-เหตุผลในการประกาศใช้ข้อบัญญัติองค์การบริหารส่วนตำบลเมืองคง ว่าด้วยการขุดดินถมดินและการขนย้ายดินนั้นเนื่องจากว่าพื้นที่รับผิดชอบขององค์การบริหารส่วนตำบลเมืองคงมีการประกอบกิจการการขุดดิน ถมดิน และการขนย้ายดินกันเป็นจำนวนมากโดยไม่ถูกต้องตามหลักวิชาการ ส่งผลกระทบต่อสภาพแวดล้อม และความปลอดภัยแก่ประชาชนอาศัยอำนาจตามความมาตรา ๗ วรรคสองแห่งพระราชบัญญัติการขุดดินและถมดิน พ.ศ. ๒๕๔๓ที่บัญญัติว่า ในกรณีที่ยังมิได้ออกกฎกระทรวงเรื่องใดตามมาตรา ๖ให้องค์กรปกครองส่วนท้องถิ่นมีอำนาจออกข้อบัญญัติท้องถิ่นกำหนดเรื่องนั้นได้ องค์การบริหารส่วนตำบลเมืองคงจึงตราข้อบัญญัติองค์การบริหารส่วนตำบลเมืองคงว่าด้วยการขุดดิน ถมดินและการขนย้ายดิน พ.ศ. ๒๕๕๐ ขึ้นโดยการเพิ่มคำว่าการขนย้ายดินเพื่อครอบคลุมการประกอบการขุดดิน ถมดินและการขนย้ายดินวัชศักดิ์/จัดทำ๑๖ มิถุนายน ๒๕๕๑รชณัฐ/ปรับปรุง๑๖ มิถุนายน ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๙๗ ง/หน้า ๓๑/๑๑ มิถุนายน ๒๕๕๑